《题旴江王章甫梅境》
唐代·李涛

仙伯当年亭植梅，当今天子题品来。
梅花是我丈人行，见梅不赋梅应咍。
王君结庐在梅境，日与梅兄相追陪。
吟诗些起逋仙魂，索笑醉衔工部杯。
君闻梅乃万木母，桃为奴婢李舆台。
一阳生子万物始，梅花独先群卉开。
一阴生午万物成，梅实独先群蘤胎。
华实先天天不违，梅之是地义大矣哉。
纷纷余子不知本，祗说百花头上魁。
此语闻之梅亭翁，录以赠君君勿推。

作者简介：生卒年不详。长沙(今属湖南)人。温庭筠为太学博士主秋试时，涛与卫丹、张合等应试，所作诗赋皆得称赏，榜于都堂。生平事迹见《唐摭言》卷一〇、《唐诗纪事》卷六七。涛颇有诗名。其诗如“扫地树留影，拂床琴有声”等句皆脍炙人口。《全唐诗》存断句3联，《全唐诗外编》补诗1首。